tomron87/hebrew-wikipedia-sentences-corpus huggingface dataset:
הקליפ זיכה את ספירס בפרס "Best International Music Video" בטקס פרסים ביפן.
I'm Your Man (בעברית: אני הגבר שלך) הוא אלבום של זמר-יוצר הקנדי לאונרד כהן, שיצא לאור בפברואר 1988.
האלבום נחשב לאלבום קאמבק ולנקודת מפנה מוזיקלית של כהן, לאחר הכישלון המסחרי של אלבומו הקודם, "Various Positions".
עם זאת, כיום חלק משירי "Various Positions" נחשבים לבין הטובים והמצליחים שבשיריו של כהן, ולכן יש שאינם רואים ב- "I'm Your Man" מהפכה מוזיקלית מצד כהן.
כמו כן, זה נחשב אלבום מודרני של כהן, כששירים מתוך האלבום הופקו בהפקת סינת'-פופ.
את שירי האלבום כתב כהן בפריז, שם התגורר באותה תקופה.
I've Got a Feeling (יש לי תחושה) הוא שיר של הביטלס מהאלבום Let It Be שיצא בשנת 1970.
זהו בעצם שילוב של שני שירים: שירו של פול מקרטני "I've Got a Feeling", ושירו של ג'ון לנון "Everybody Had a Hard Year" שנכתב בזמן הקלטות האלבום הלבן, כשהריף המרכזי של הגיטרה בא מהשיר "Watching Rainbows" של לנון.
השיר של מקרטני נכתב עבור חברתו לינדה איסטמן (שמאוחר יותר הייתה לאשתו), בו הוא אומר לה שהיא כל מה שהוא חיפש אי פעם.
השיר של לנון הוא תפילה, בה כל שורה מתחילה במילה "Everybody".
בעוד השיר של מקרטני אופטימי מאוד, לנון מספר בשיר שלו שהייתה לו שנה קשה.
הייתה זו שנה בה לנון התגרש מאשתו הראשונה, התרחק מבנו, ג'וליאן, חברתו יוקו אונו עברה הפלה והוא נעצר על החזקת סמים.
בסרט Let It Be מצהיר לנון בהומור כי כתב את השורה "everybody had a hard year" בלילה שלפני.
מספר אמנים ביצעו גרסאות כיסוי לשיר, חלק מהם היו בילי פרסטון ופרל ג'אם.
פול מקרטני כלל את השיר בהופעותיו במסגרת סיבוב ההופעות שערך בשנת 2008, בהן גם הופעתו בישראל.
עם זאת, במהלך ביצוע השיר נמנע מקרטני מלשיר את החלק שכתיבתו מיוחסת לג'ון לנון, ואת השורות הללו שרו חברי הלהקה שהיו עמו על הבמה.
"I'm Yours" הוא שיר של הזמר ג'ייסון מראז והסינגל הראשון מתוך אלבום האולפן השלישי שלו, We Sing.
השיר פורסם לראשונה במהדורה מוגבלת ב-2005 מתוך המיני אלבום של מראז בשם Extra Credit, כדי לקדם את אלבום האולפן השני שלו, Mr.
השיר בוצע על ידי מראז בהופעתיו בשנים 2004–2005, וכבר הפך לחביב הקהל לפני השקתו.
"I'm Yours" הועמד לפרס גראמי בקטגוריית "שיר השנה" ובקטגוריית "ביצוע שיר הפופ הטוב ביותר לזכר" בטקס גראמי ה-51.
השיר זכה להצלחה עצומה בארצות הברית ובמצעדי הבילבורד.
השיר שבר שיא כשנשאר 76 שבועות במצעד הבילבורד הוט 100, זמן השהייה הרב ביותר לשיר במצעד זה, כששבר את השיא של שירה של ליאן ריימס, "How Do I Live" משנת 1998, שעמד על 69 שבועות.
הוא כרגע השיר השישי בעל מספר המכירות הדיגיטליות הגבוהות ביותר בארצות הברית, כשעבר 5 מיליון הורדות דיגיטליות חוקיות.
הוא בינתיים השיר היחידי של מראז שהגיע לטופ 10 במצעד הבילבורד הוט 100 ושירו המוכר ביותר עד כה.
גרסת הרמיקס לשיר, שאותה עשה מראז עם ליל ויין וג'ה כור, זכתה גם היא להצלחה.
I've Been Expecting You הוא האלבום השני של הזמר הבריטי רובי ויליאמס.
האלבום יצא לאור ב-26 באוקטובר 1998. האלבום נכתב על ידי גאי צ'יימברס וסטיב פאוור שהחלו לכותבו בג'מייקה, באביב 1998.
במצעדי האלבומים, זכה האלבום להצלחה רבה, כשהגיע למקום הראשון במצעד האלבומים הבריטי ובאירלנד, ולעשרת הגדולים בשתי מדינות נוספות.
בבריטניה, הגיע האלבום למעמד פלטינה×8 עם מכירות של יותר משניים וחצי מיליון עותקים, מתוך חמישה מיליון בכלל אירופה.
במצעד 100 האלבומים הגדולים בכל הזמנים של ערוץ 4 הבריטי, הגיע האלבום למקום ה-91.
רובי ויליאמס אמר על האלבום: "רוב השירים שכתבתי הם באמת אישיים, בעיקר החלומות הללו, שהם יותר כמו מלאכים.
זה באמת גרם לי לבכות בפעם הראשונה שכתבתי אותו".
ב-2001, האלבום יצא מחדש, מאחר שויליאמס נתבע על כך ששורה מהשיר Jesus in a Camper Van מועתקת משירו של לאוודון ווינוורייט השלישי, "I am the Way".
הרצועה הוחלפה בשיר "I Am the Way".
"I've Been Expecting You" היה האלבום השני של ויליאמס.
אלבומו הקודם, Life thru a Lens הצליח בעיקר בבריטניה, כשהגיע אל המקום הראשון במצעד האלבומים, ולמעמד פלטינה×8. לעומתו, I've Been Expecting You הצליח גם במדינות אחרות, והחל את הצלחתו של ויליאמס גם מחוץ לבריטניה - באירופה כולה.
בבריטניה, נכנס האלבום היישר אל המקום הראשון, מכר מעל לשלושה מיליון עותקים והגיע למעמד פלטינה×10.
באירופה, מכר האלבום למעלה מחמישה מיליון עותקים, והגיע למעמד לפטינה משולשת.
ביקורותו של ג'ון בוש מאתר Allmusic הייתה חיובית ברובה, והוא כתב שהאלבום "מחושב".
מייק דייבר מאתר ה-BBC, כתב שהאלבום הוא האלבום הטוב ביותר של ויליאמס.
בביקורת על האלבום באתר ה-NME, ניתנו לאלבום שמונה נקודות מתוך עשר, ונכתב ש"האלבום מציע 12 סיבות טובות למה לאהוב אותו."
Millennium היה הסינגל הראשון מהאלבום.
השיר יצא לאור כסינגל ב-7 בספטמבר 1998, והופק על ידי גאי צ'יימברס וסטיב פאוור, ונכתב על ידי ויליאמס עצמו.
השיר הושפע משירו של ג'ון בארי בסרטי ג'יימס בונד מתוך הסאר אתה חי רק פעמיים.
בין השירים, יש דמיון רב מבחינת הפלייבקים של השירים.
השיר היה לשיר הראשון שהגיע לפסגת מצעד הסינגלים הבריטי.
No Regrets הוא שיר פופ רוק שנכתב על ידי רובי ויליאמס וגאי צ'יימברס, שגם הפיק אותו.
את השיר מבצע רובי ויליאמס יחד עם ניל טננט, סולן ה-Pet Shop Boys וניל האנון סולן ה-Divine Comedy.
השיר יצא לאור כסינגל השני מהאלבום ב-30 בנובמבר 1998, והגיע בשיאו למקום הרביעי במצעד הסינגלים הבריטי.
השיר מדבר על תודתו של ויליאמס לחברי הלהקה טייק ד'את, וכששר ויליאמס את השיר בהופעות חיות, הוא מקדיש אותו לחברי הלהקה..
הבי סייד של הסינגל נקרא "Antmusic" והוא מופיע בפסקול הסרט באג לייף.
השיר הוא קאבר של השיר של להקת "אדם והנמלים".
Strong הוא שיר בריטפופ מהאלבום.
השיר נכתב והופק על ידי גאי צ'יימברס, ויצא לאור כסינגל השלישי מהאלבום ב-15 במרץ 1999.
גרסת הבי סייד לשיר היא גרסת ההופעה של Let Me Entertain You שהוקלטה בטקס פרסי המוזיקה הבריטית בשנת 1999.
השיר היה לשיר השביעי ברציפות של ויליאמס שהגיע לחמשת הגדולים במצעד הסינגלים הבריטי.
She's the One הוא גרסת כיסוי לשיר של הלהקה "World Party".
השיר הופק על ידי גאי צ'יימברס ויצא לאור כסינגל הרביעי מהאלבום ב-8 בנובמבר 1999, יחד עם גרסת איי סייד כפולה שנקראה "It's Only Us".
השיר נכלל גם באלבום האוסף The Ego Has Landed.
השיר היה לשיר השני של ויליאמס שהגיע לפסגת מצעד הסינגלים הבריטי.
בנוסף, הגיע השיר למעמד זהב בבריטניה.
I'm With You הוא אלבום אולפן מאת להקת הרוק האמריקאית, רד הוט צ'ילי פפרז, שיצא באוגוסט 2011. זהו אלבום האולפן העשירי של הלהקה.
"I'm So Tired" הוא שיר רוק של להקת הביטלס מהאלבום The Beatles ("האלבום הלבן הכפול") מ-1968. השיר נכתב על ידי ג'ון לנון (הקרדיט ניתן גם לפול מקרטני).
לנון כתב את השיר במחנה המדיטציה הטרנסנדנטלית כאשר הוא לא הצליח להירדם.
הביטלס היו אז, אצל מהרישי מהש יוגי ברישיקש, הודו.
זהו אחד מעשרת השירים שנכתבו בהודו על ידי הביטלס.
לנון אמר על השיר שהוא "אחד מהשירים האהובים עלי, אני פשוט אוהב את המוזיקה ואני גם שר שם טוב" בשיר יש גם מסר סמוי בקשר לתאוריית הקשר על מותו של פול מקרטני, בו נשמע בסוף השיר לנון מדבר בג'יבריש אך אם שומעים בהפוך את השיר נשמע "paul is dead man...
miss him" (תרגום: "פול הוא אדם מת...
נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-17 מיליון.
I'm Only Sleeping (בתרגום חופשי לעברית: אני רק ישן) הוא שיר רוק פסיכדלי של להקת הביטלס מאלבומם Revolver שיצא ב-1966. בארצות הברית ובקנדה, השיר היה אחד מהשלושה שקפיטול רקורדס הוציאו מהאלבום והוסיפו ל-Yesterday and Today שיצא חודשיים לפני Revolver.
השיר נכתב על ידי ג'ון לנון והקרדיט ניתן ללנון-מקרטני.
השיר כולל סולו גיטרה חשמלית הפוך שמנוגן על ידי ג'ורג' האריסון, וזו הפעם הראשונה שנעשה שימוש בכזו טכניקה.
לנון אמר על הסולו "זו הייתה הפעם הראשונה שבה משתמשים בהקלטה של גיטרה הפוך.
לפני המי, לפני הנדריקס, לפני כולם".
הטיוטה הראשונה של לנון עבור מילות השיר, שנכתבה על גבו של מכתב ב-1966, מציעה שהוא כתב על השמחה שבלהישאר במיטה ושהפרשנות הנפוצה שמילות השיר עוסקות בסמים היא לא נכונה.
בזמן שלא היה בסיבובי הופעות, לנון בדרך כלל העביר את זמנו ישן, אוכל, כותב או צופה בטלוויזיה, לעיתים תחת שימוש בסמים, ומקרטני היה נאלץ להעיר אותו בשביל שישתתף בכתיבת השירים.
ב-4 במרץ 1966, בכתבה פרי עטה של חברתו של לנון, נכתב "הוא יכול לישון כמעט ללא הגבלת זמן, הוא כנראה האדם העצלן ביותר באנגליה.
'לא אכפת לי לכתוב או לקרוא או לצפות או לדבר, אבל סקס זה הדבר הפיזי היחיד שאני עוד מוכן להתאמץ בשבילו עוד'."
יהונתן גפן הודה בספרו "חומר טוב" כי ברבים מהשירים שנכתבו בתקופת "חבורת לול" הייתה השפעה של הביטלס, תוך שרעיונות ומשפטים מסוימים היו תרגומים מהביטלס, לדוגמה: השירים "אני אוהב לישון" של אריק איינשטיין ו"לישון לישון" של אושיק לוי היו בעצם "I'm Only Sleeping"".
פול מקרטני - שירה הרמונית, גיטרת בס
ג'ורג' האריסון - שירה הרמונית, גיטרה חשמלית הפוכה
"I'm Real" (בעברית: "אני אמיתית") הוא שיר של הזמרת והשחקנית ג'ניפר לופז אשר יצא כסינגל הרביעי והאחרון מאלבומה השני J.Lo.
לשיר יצאו שתי גרסאות שונות כאשר גרסה אחת היא הגרסה המקורית של השיר ואילו הגרסה השנייה היא גרסת רמיקס בשיתוף הראפר ג'ה רול שיצאה תחת השם "(I'm Real (Murder Remix".
לשתי הגרסאות יצאו שני קליפים שונים כאשר בקליפ אחד נראית לופז רוכבת על אופנוע לאורך כביש מהיר ואילו בקלפי השני משתתף גם הראפר ג'ה רול ובו הם נראים יחד במגרש כדורסל, בגן שעשועים וכולי.
שני השירים יצאו כסינגל אחד בו זמנית.
גרסת הרמיקס של השיר נכללה במהדורות המורחבות של האלבום ומאוחר יותר גם באלבום הרמיקסים של הזמרת J to tha L–O!
The Remixes, ובאלבום השלישי של רול.
השיר שוחרר כסינגל באופן רשמי ב-4 בספטמבר 2001.
השיר נכתב על ידי לופז, טרוי אוליבר, קורי רוני ולשן דייוויד לואיס והופק על ידי אוליבר ורוני עצמם.
השיר הוא שיר פופ ו-R&B אשר נחשב גם כשיר רטרו-פופ וסינתפופ.
מבחינה לירית השיר מדבר על כך שלופז היא כנה ואמיתית עם בן זוגה ושהיא מציגה בפניו את האני האמיתי שלה ללא מסכות.
לופז סיפרה כי היא בעצמה כתבה את המלודיה של השיר לאחר ששמעה את המנגינה האינסטרומנטלית של השיר: "אני פשוט אהבתי את הפזמון של השיר אז כתבתי את זה, זה היה די אישי עבורי" אמרה לופז.
באותו היום בו יצרה את המלודיה היא ביקשה מבן זוגה באותה תקופה שון קומבס לשיר את המילים של השיר על המלודיה שיצרה ולאחר מכן הקליטה את השיר בעצמה.
הגרסה המקורית של השיר זכתה לביקורות חיוביות מהמבקרים אשר החמיאו לסגנון של שנות ה-80 אך גרסת הרמיקס של השיר זכתה לביקורות מעורבות על מילותיו שכן עורר מחלוקת עם יציאתו, אם כי גרסת הרמיקס של השיר זכתה להצלחה רבה יותר מאשר הגרסה המקורית של השיר.
גרסת הרמיקס של השיר הגיע למקום ה-1 בארצות הברית, שם שהה במשך 5 שבועות, ובנוסף גם הגיע למקום הראשון במצעד ההשמעות ברדיו.
מקוםתאריםמכירותאוסטרליה (ARIA)פלטינה70,000בלגיה (BEA)זהב25,000בריטניה (BPI)כסף200,000ניו זילנד (RMNZ)זהב5,000צרפת (SNEP)זהב250,000סיכוםבכל העולם5,666,000
מדינהתאריך יציאהפורמטחברת תקליטיםמקורארצות הברית4 בספטמבר 2001תקליטור 12 אינץ'אפיקאוסטריה29 באוקטובר 2001סינגל מקסיסוני מיוזיק אנטרטיינמנטגרמניהשווייץ
"I'm a Mess" (בעברית: "אני בלגן") הוא שיר של הזמרת-יוצרת האמריקאית ביבי רקסה, מתוך אלבום הבכורה שלה, Expectations.
אלבום הבכורה יצא לאור ב-15 ביוני 2018, על ידי חברת התקליטים האחים וורנר.
לדבריה של הזמרת, השיר הוא על קבלת הפגמים שלך.
השיר הפך לשירה הראשון של רקסה אשר הצליח להיכנס אל הטופ 40 של מצעד הבילבורד הוט 100.
ביבי רקסה הופיעה עם השיר בתוכנית של ג'ימי פאלון, "The Tonight Show Starring Jimmy Fallon", בטקס פרסי בחירת הנוער, בתצוגת אופנה של ויקטוריה סיקרט, בטקס פרסי המוזיקה של MTV אירופה ובנוסף הופיעה בפסטיבל המוזיקה של ה-iHeartRadio, ביחד עם השיר "Meant to Be".
בין היתר, הופיעה רקסה עם השיר בתוכנית הטלוויזיה "האח הגדול" וב-"גוט טאלנט אמריקה".
הווידאו קליפ הרשמי של השיר בוים על ידי סופי מולר.
"I'm So Excited" (בעברית: "אני כל כך מתרגשת") הוא סינגל שהוקלט על ידי האחיות פוינטר, מתוך אלבומן התשיעי, .
השיר יצא לאור בספטמבר 1982, על ידי חברות התקליטים פלנט רקורדס ותקליטי RCA כסינגל מתוך האלבום.
גרסת הרמיקס של השיר, אשר יצאה בשנת 1984, הצליחה להגיע אל המקום ה-9 במצעד הבילבורד הוט 100.
השיר נכתב על ידי אניטה פוינטר, ג'ון פוינטר, רות פוינטר וטרבור לורנס והופק על ידי ריצ'רד פרי.
ב-27 באפריל 2018, קיבל השיר על ידי איגוד תעשיית ההקלטות הבריטי את תואר הכסף, על מכירות של 200,000 עותקים במדינה.
כמה שנים לאחר צאתו, הועלה השיר לרשת הזרמת המדיה ספוטיפיי.
ארגוןרשימהמיקוםמקורבילבורד500 שירי הפופ של כל הזמנים258
I'm a Loser (בעברית: אני מפסידן) הוא שיר מאת להקת הביטלס, שנכתב על ידי ג'ון לנון (אך הקרדיט ניתן לו ולפול מקרטני), ונכלל באלבומם Beatles for Sale שיצא ב-4 בדצמבר 1964. מאוחר יותר נכלל השיר באלבום Beatles '65 שיצא כמהדורה נפרדת של האלבום בארצות הברית.
השיר יועד לצאת כסינגל, אך לבסוף נבחר השיר I Feel Fine כסינגל.
ג'ון לנון - שירה מובילה, מפוחית, גיטרה אקוסטית
פול מקרטני - קולות ליווי, גיטרה בס
ג'ורג' האריסון - גיטרה חשמלית מובילה
I'm Your Baby Tonight (בעברית: אני אהובתך הלילה) הוא אלבומה השלישי של הזמרת ויטני יוסטון, אשר יצא ב-6 בנובמבר 1990 על ידי אריסטה רקורדס.
האלבום זכה להצלחה ענקית כאשר מכר 10 מיליון עותקים בכל העולם מתוכם כ-4,150,000 עותקים בארצות הברית מה שמזכה אותו למעמד של 4 פלטינות במדינה.
בניגוד לאלבומיה הקודמים ליוסטון הייתה באלבום זו יותר מעוברות ושליטה לגבי השירים שייבחרו לאלבום.
בנוסף לעבודה עם המפיקים הקודמים נרדה מייקל וולדן ומייקל מאסר עבדה יוסטון עם אל.
איי ריד והזמר בייביפייס והזמר לות'ר ונדרוס.
באלבום זה זו הייתה הפעם הראשונה בה יוסטון אירחה אמן כלשהו כאשר אירחה את הזמר סטיבי וונדר.
באלבום זה זו הייתה הפעם הראשונה בה יוסטון השתתפה בהפקת שיר כאשר השתתפה בהפקת השיר "I'm Knockin'" עם הבמאי ריקי מינור ובאלבום זה זו גם הייתה הפעם הראשונה בה יוסטון הייתה שותפה לכתיבת שיר כאשר הייתה שותפה לכתיבת השיר "Takin' a Chance".
מבחינה מוזיקלית האלבום מכיל מוזיקת פאנק לצד מוזיקת דאנס ומוזיקת פופ.
אחד ממפיקי האלבום נרדה מייקל וולדן הפיק ליוסטון שירים בשני סוגים: שירי דאנס-פופ ובלדות בעוד אל.
איי ריד ובייביפייס הפיקו עבורה שירי פופ בסגנון שנות ה-70 ושירי פאנק בסגנון אמצע שנות ה-80 לצד מקצבים של דאנס.
I'm Not Afraid to Move On (בעברית: אני לא מפחד להמשיך הלאה) הוא שיר של הזמר יוסטיין הסלגורד.
השיר ייצג את נורווגיה באירוויזיון 2003.
השיר הוא בלדה דרמטית המנוגנת בפסנתר, והוא מספר על בחור המאוהב בבחורה יפהפייה.
"I'm Ready" (בעברית: "אני מוכן") הוא סינגל שהוקלט על ידי הזמר/ת הבריטי/ת סם סמית', ביחד עם הזמרת-יוצרת האמריקאית דמי לובאטו.
השיר יצא לאור ב-16 באפריל 2020 על ידי חברת התקליטים קפיטול רקורדס, כסינגל מתוך אלבום האולפן השלישי שלו, Love Goes.
לאחר מכן השיר נכלל גם באלבומה השביעי של לובאטו Dancing with the Devil...
השיר הגיע למקום ה-36 במצעד הבילבורד הוט 100.
ב-9 באפריל שותפה על ידי סמית' תמונה יחד עם לובאטו באולפן הקלטות, עם הכיתוב "S + D 4 EVA"; קיצור של "סם + דמי", מה שהוביל לכך שצצו שמועות על שיתוף פעולה ביניהם.
ב-13 באפריל, סמית' ולובאטו פרסמו באופן רשמי את השם של הדואט ואת תאריך היציאה שלו, דבר שאושש את השמועות.
הווידאו קליפ של השיר יצא לאור ב-17 באפריל 2020. הוא בוים על ידי ג'ורה פרנציס הידועה בעיקר בשל בימוי הקליפ של "Money", של קארדי בי, משנת 2019. בקליפ, סמית' נמצא/ת באולם היאבקות ולובאטו בבריכה עם שחיינים רבים.
בסוף הקליפ, שניהם מופיעים במשותף בטקס הענקת מדליות.
לפני צאת הקליפ, סמית' ולובאטו דיברו ביוטיוב על מהלך כתיבת השיר.
נכון לאוקטובר 2020, מונה הצפיות של הקליפ עומד על למעלה מ-42 מיליון צפיות.
מדינהתוארמכירותאוסטרליה (ARIA)פלטינה70,000קנדה (Music Canada)זהב40,000 מכירות + הזרמת מדיה בלבד
"" (מעוצב: i'm so tired; בעברית: כל כך נמאס לי...) הוא סינגל שהוקלט על ידי הזמר האמריקאי לאוב והזמר האוסטרלי טרוי סיון.
הוא יצא לאור ב-24 בינואר 2019 ובהמשך הוצג כסינגל הראשי באלבום הבכורה של לאוב, How I'm Feeling.
השיר הגיע למקום השמיני במצעד הסינגלים הבריטי והפך לשיר הראשון של שני האמנים שמגיע שם לעשירייה הראשונה.
השיר הגיע גם לחמישייה הראשונה באירלנד, לעשירייה הראשונה בניו זילנד, ול-15 הראשונים באוסטרליה.
סיון זוכר ש"התחרפן לגמרי" לאחר שהוצגה לו הרצועה על ידי לאוב במהלך פגישת הכתיבה.
בשלב מסוים, הפזמון כלל ארבע פעימות תוף על הרצפה (four-on-the-floor).
אף על פי שאותה הגרסה "הרגישה ממש טוב", לדברי סיון, היא גם הרגישה עבורו כמו רמיקס, ואותו רכיב בוטל בסופו של דבר.
לאוב היה ממשיך לקרוא לסינגל "דואט מקרי" ומסביר כי "הוא [סיון] פשוט נשמע טוב מדי כששר אותו, כך שלדעתי זה היה פשוט טבעי לעשות את התקליט ביחד".
מגזין רולינג סטון כינה את השיר "חיתוך נמרץ" ש"מזלזל בבלדות חולה אהבה מודרניות כמו "Hurts Like Heaven" של קולדפליי ו"Buzzcut Season" של לורד, עם לאוב וסיון על איך "כל כך נמאס להם משירי אהבה".
לייק שץ ממגזין Consequence of Sound כינה אותו "האזנה רעיונית ומפוכחת".
"" נחשב בעיני מבקרים רבים לאחד השירים הטובים ביותר בשנת 2019.
+רשימות סוף שנה של ""פרסוםרשימהדירוגמקורNPRשיתופי הפעולה הגדולים ביותר לשנת 20195
ביוטיוב יש גרסה של טרוי סיון ואחת של לאוב.
ההבדל בין שתי הגרסאות הוא שגרסתו של לאוב אורכת 2 שניות יותר מהגרסה של סיון.
כמו כן, לאוב הוא זה שנוהג במכונית בגרסת טרוי סיון, ואילו טרוי סיון הוא זה שנוהג במכונית בגרסת לאוב.
סרטון מוזיקה לשיר יצא ב-14 בפברואר 2019, יום האהבה.
בסרטון רואים את השניים שרים ונכנסים בין זוג שיוצא לדייט, בזמן שהם עדיין לא מבחינים בהם.
בסופו של דבר לאוב טורק את דלת המכונית, מפעיל אזעקה ברכב וזוכה לתשומת ליבם תוך כדי שמתרחק.
I'm the Best (בעברית: אני הטובה ביותר) הוא שיר שהוקלט על ידי הראפרית הטרינידדית ניקי מינאז', מתוך אלבום הבכורה שלה, Pink Friday.
השיר הוא השיר הפותח של האלבום.
השיר מדבר על עלייתה של מינאז' לתהילה.
כמו כן, מאזכרת מינאז' את אחיה הקטנים כסיבות "מדוע היא עובדת קשה".
יחד עם צאת האלבום, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12 מיליון השמעות.
מארק הוגן ממגזין "ספין" העניק לשיר ביקורת חיובית, תוך שכינה אותו כ"ניצחון" ושיבח את הפקתו המוזיקלית של קיין ביטס.
רוב שפילד מהרולינג סטון סקר את השיר בחיוב אף הוא, תוך שטען כי מינאז' "כבר מראפרפת על חיי הסופרסטאר ".
קתי אינדולי מ-HipHop DX העניקה לשיר ביקורת מעורבת, תוך שאמרה כי מינאז' "מכוונת למיינסטרים", אך החמיאה על מילות השיר.
בשנת 2019, סקר רשאד גרוב מ-uDiscover Music את האלבום Pink Friday לרגל 9 שנים לצאתו, תוך שהגדיר את שיר זה כ"פותחן הכוכבים" של האלבום.
מבקרי מוזיקה רבים מארגונים וגופי תקשורת שונים הכלילו את השיר לסיכום השירים הטובים ביותר לשנת 2010. השיר קיבל אזכור מכובד בביקורתו של ג'רמי בלקלו ממגזין Access Hollywood ברשימתו 10 השירים המובילים לשנת 2010.
"I'm Not Alone" (בעברית: "אני לא לבד") הוא שיר של הדי ג'יי והמפיק המוזיקלי הסקוטי קלווין האריס, שיצא כסינגל הראשי מתוך אלבום האולפן השני שלו, Ready for the Weekend.
ב-12 באפריל 2009, נכנס השיר ישירות למקום הראשון במצעד הסינגלים הבריטי, והפך לסינגל הסולו הראשון של האריס שכובש את ראש המצעד, כאשר לפניו נכנס Dance wiv Me, סינגל של דיזי רסקל בשיתוף עם האריס וכרום.
בשנת 2010 האריס זכה לקרדיט המיוחס לכתיבת הסינגל Yeah 3x של כריס בראון, בגלל הדמיון המובהק בין שני השירים.
האריס הוציא מחדש את הסינגל ב-5 באפריל 2019, לצד המיני אלבום I'm Not Alone 2019, ובו גרסאות מחודשות ורמיקסים של שיריו.
השיר נכנס ישירות למקום הראשון במצעד הסינגלים הבריטי - לשבוע שהסתיים ב-18 באפריל 2009 - והדיח את Poker Face של ליידי גאגא מראש המצעד.
השיר שהה במקום הראשון במשך מספר שבועות, עד שהודח ממנו על ידי Tinchy Stryder של נאמבר וואן ו-N-Dubz.
ב-3 בינואר 2010, נכנס השיר מחדש למצעד, במקום ה-99.
ברפובליקה של אירלנד, הסינגל נכנס בשבועו הראשון למקום ה-14 במצעד הסינגלים האירי, וב-9 באפריל 2009, הגיע למקום הרביעי, שיאו במצעד.
מדינה תאריך חברת תקליטים פורמט הממלכה המאוחדת 6 באפריל 2009פליי איי • קולומביה הורדה דיגיטלית 13 באפריל 2009 סינגל CD 22 באפריל 2009 סינגל 12" 5 באפריל 2019 קולומביההורדה דיגיטלית • הזרמת מוזיקה
I'm Out הוא סינגל שהוקלט על ידי הזמרת-יוצרת האמריקאית סיארה, בשיתוף הראפרית הטרינידדית ניקי מינאז', מתוך אלבום האולפן החמישי של סיארה, Ciara.
השיר יצא לאור ב-3 ביוני 2013, על ידי חברת התקליטים אפיק רקורדס, כסינגל השני מתוך האלבום.
לאחר ששיתפה סיארה פעולה עם ניקי מינאז' בשיר "I'm Legit", באלבומה של מינאז' "Pink Friday: Roman Reloaded – The Re-Up", מינאז' הסכימה להתארח באלבומה של סיארה בתמורה.
במקור, השניים עבדו רק על שיתוף פעולה אחד עבור אלבומה של סיארה, בשם "I'm Out".
השיר נכתב על ידי רוק סיטי, ניקי מינאז' וסיארה, והופק על ידי הקו-קפטנס ורוק סיטי.
השיר מכיל בתוכו את סגנונות האלקטרו והרית'ם אנד בלוז העכשווי.
בסמוך לצאת האלבום המלא, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-34 מיליון השמעות.
הווידאו קליפ הנלווה שצולם לשיר עלה לערוץ היוטיוב הרשמי של סיארה ב-30 ביוני 2013. הקליפ בוים על ידי האנה לוקס דייוויס.
נכון ליולי 2021, מונה הצפיות של הקליפ עומד על כ-94 מיליון.
אזורתאריך יציאהפורמטחברת תקליטיםמקורארצות הברית3 ביוני 2013רדיו מיינסטריםאפיק רקורדס
"I'm Outta Love" הוא סינגל הבכורה של הזמרת-יוצרת האמריקאית אנסטייז'ה.
הסינגל יצא לראשונה ב-29 בפברואר 2000 בהוצאת חברות התקליטים אפיק רקורדס ודיילייט רקורדס.
השיר מופיע כסינגל המוביל של אלבום האולפן הראשון של אנסטייז'ה, Not That Kind.
השיר נכתב על ידי אנסטייז'ה, סם ווטרס ולואיס ביאנקנילו, והופק על ידי סם ווטרס ולואיס ביאנקנילו.
נכון לאוגוסט 2023, השיר הושמע למעלה מ-89 מיליון פעמים ביוטיוב, ולמעלה מ-116 מיליון פעמים בספוטיפיי.
מקוםתאריםמכירותאוסטרליה (ARIA)פלטינה 2×140,000אוסטריה (IFPI Austria)זהב7,500צרפת (SNEP)כסף250,000גרמניה (BVMI)זהב200,000איטליה (FIMI)פלטינה 2×100,000הולנד (NVPI)זהב40,000ניו זילנד (RMNZ)פלטינה15,000שוודיה (GLF)זהב20,000שווייץ (IFPI Switzerland)זהב7,500הממלכה המאוחדת (BPI)זהב400,000
אזורתאריךפורמטחברת תקליטיםהערות ארצות הברית 29 בפברואר 2000 להיט רדיו עכשווי • רדיו קצבי אפיק רקורדס • דיילייט רקורדס צרפת 25 באפריל 2000 מקסי סינגל סוני מיוזיק אנטרטיינמנט גרמניה 5 במאי 2000 צרפת 6 ביוני 2000 תקליטור הממלכה המאוחדת 18 בספטמבר 2000 תקליטור, קלטת שמע RCA רקורדס
"I'm Still Standing" הוא סינגל שנכתב על ידי אלטון ג'ון וברני טופין, מתוך האלבום Too Low for Zero .
הסינגל זכה להצלחה רבה וקיבע את מעמדו כאחד מהבולטים בקריירה המוזיקלית של ג'ון.
הוא הגיע לשיא במקום הראשון בקנדה ובשווייץ, למקום רביעי בממלכה המאוחדת, ולמקום ה-12 במצעד הבילבורד האמריקאי.
בניגוד לדעה הרווחת, השיר אינו נכתב בכלליות על חוסנו הנפשי של ג'ון, אלא על אדם ספציפי.
טופין סיפר על מילות השיר: "הרעיון המקורי מתפרש על ידי כל אחד כמשהו אחר לגמרי.
אני חושב שאנשים רואים בזה המנון המבוסס על תחושת ההישרדות החזקה של אלטון אל מול מצוקה, וזה בסדר גמור מבחינתי.
זה מעניין לאין שיעור מהסיבה שבגינה נכתב השיר מלכתחילה".
הווידאו קליפ, בבימויו של הבמאי האוסטרלי ראסל מולקאי , צולם בקאן ובניס בריביירה הצרפתית, צרפת ומציג את צבעי דגל צרפת.
ברונו טוניולי , שלאחר מכן היה שופט בתוכנית הטלוויזיה Strictly Come Dancing של ה-BBC ובגרסה האמריקאית שלה, Dancing with the Stars של ABC, מופיע כאחד הרקדנים בסרטון.
צילום הווידאו קליפ היה אמור לקחת יומיים, אך מצלמה עם סרטו של היום הראשון נהרסה כשמולקאי נפל איתה לים בטעות.
לכן, היה צריך לצלם את החלק הזה שוב ביום אחר.
במהלך הצילומים לווידאו קליפ, ג'ון נתקל בחברי להקת הפופ הבריטית דוראן דוראן.
הוא התלונן שהוא תשוש כתוצאה מכך שהוא ער משעה 4 בבוקר.
סיימון לה-בון החליט שג'ון צריך לשתות מרטיני, וכך הוא עשה.
בספרו של הגיטריסט הבריטי, אנדי טיילור , Wild Boy: My Life in Duran Duran, נכתב כי:
למחרת בבוקר, התעורר ג'ון עם האנגאובר כשידיו כואבות.
הוא הלך לחדרו של העוזר האישי שלו - שהיה "מאוזן" - ושאל אותו "מה קרה?" עוזרו צחק: "אתה זה מה שקרה!".
התברר לג'ון שבלילה הקודם הוא התפשט מבגדיו, הכה את מנהלו ג'ון ריד, והרס את חדר המלון שלו.
הקליפ שודר פעמים רבות ברשת MTV הצעירה (שהושקה ב־1981).
הוא היה הלהיט הראשון של ג'ון ברשת, וסייע להנגיש את ג'ון לקהל צעיר יותר.
להשתתפות המוצלחת של ג'ון סייעה העובדה שהוא מאנגליה, שבה קליפים היו פופולריים הרבה לפני השקת MTV.
ב-2019, תשלילי הסרט המקוריים בגודל 16 מ"מ נסרקו מחדש והגרפיקה הממוחשבת נוצרה מחדש ויצרה גרסה חדשה ומשודרת של סרטון שיווקי.
בגרסה זו של הסרטון נעשה שימוש בסוף הסרט "רוקטמן", כאשר השחקן שמגלם את ג'ון, טארון אגרטון, שיחזר סצנות בלתי נשכחות מהקליפ המקורי.
הסרטון יצא גם באופן עצמאי בערוץ היוטיוב של ג'ון.
אלטון ג'ון – שירה ראשית, פסנתר, סינתיסייזר
דייבי ג'ונסטון – גיטרות חשמליות, זמר רקע
די מארי – גיטרה בס, זמר רקע
נייג'ל אולסון – תופים, זמר רקע
"I'm Only Me When I'm with You" (בעברית: "אני עצמי רק כשאני איתך") הוא שיר שהוקלט על ידי הזמרת-יוצרת האמריקאית טיילור סוויפט, מתוך מהדורת הדלוקס של אלבום הבכורה שלה, .
השיר יצא לאור ב-6 בנובמבר 2007, על ידי חברת התקליטים ביג משין רקורדס.
השיר זכה להצלחה רבה, כאשר קיבל על ידי איגוד תעשיית ההקלטות האמריקאי את תואר הפלטינה, על מכירות של למעלה מ-1,000,000 עותקים במדינה.
בשנת 2008, יצא המיני-אלבום הרביעי של סוויפט Beautiful Eyes.
הקליפ של השיר צבר למעלה מ-39 מיליון צפיות.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-17 מיליון השמעות.
ברולינג סטון הוא דורג במקום ה-225 ברשימת "כל 229 השירים של טיילור סוויפט, לפי דירוג".
ארגוןרשימהמיקוםמקוררולינג סטוןכל 229 השירים של טיילור סוויפט, לפי דירוג225BuzzFeed167 השירים הטובים ביותר של טיילור סוויפט, לפי דירוג163NMEהשירים הטובים ביותר של טיילור סוויפט, לפי דירוג78Paste158 השירים הטובים ביותר של טיילור סוויפט, לפי דירוג79Vulture179 השירים הטובים ביותר של טיילור סוויפט, לפי דירוג104
"I'm Only Me When I'm With You" בוצע באצטדיון פייקור בסינסינטי, אוהיו ב-30 ביוני 2023 יחד עם השיר "Evermore".
סוויפט הציגה אותו כשיר שכתבה כשהייתה בת 13, ומשקפת את תקופת חטיבת הביניים שלה.
מקוםתאריםמכירותארצות הברית (RIAA)פלטינה1,000,000סיכוםבכל העולם1,065,000 מכירות + הזרמת מדיה בלבד
I'm the One הוא סינגל של המוזיקאי האמריקאי די ג'יי חאלד, בהשתתפות הזמר הקנדי ג'סטין ביבר והראפרים האמריקאים קוואבו, צ'אנס הראפר וליל ויין.
השיר יצא לאור ב-28 באפריל 2017, על ידי חברות התקליטים We the Best ואפיק רקורדס כסינגל השני מתוך אלבום האולפן העשירי של חאלד, Greatful.
ב-27 ביולי 2018, כל האמנים, למעט ליל ויין, השתתפו בשירו של חאלד, "No Brainer", מתוך אלבומו ה-11, Father of Asahd, שיצא ב-2019. ב-19 באוקטובר 2020, השיר הגיע למיליארד השמעות בספוטיפיי.
תחילה, די.ג'יי חאלד שיווק את השיר בפברואר 2017 על ידי פרסום תמונות מהווידאו קליפ בחשבון האינסטגרם שלו.
הוא הכריז על תאריך צאת השיר, שמו ועטיפתו ב-24 באפריל 2017. על פי די.ג'יי חאלד, קוואבו השלים את הבית שלו לשיר בחמש דקות, לאחר שהאזין לאינסטרומנטל.
השיר נכתב בסולם סול מז'ור, בהתקדמות אקורדים של G-Em-C-D.
ליל ויין הגיע למקום הראשון במצעד בפעם השלישית בקריירה שלו, ולראשונה מאז 2009. השיר נכנס גם למקום הראשון במצעד הסינגלים הבריטי, והיה לשיר הראשון של די.ג'יי חאלד, קוואבו, ליל ויין וצ'אנס הראפר והחמישי של ביבר שהגיע למקום הראשון במצעד זה.
השיר הגיע למקום הראשון גם באוסטרליה, סקוטלנד וקנדה, והופיע לראשונה בעשירייה הפותחת במדינות שונות, בהם גרמניה, אירלנד וניו זילנד.
הווידאו קליפ של השיר בוים על ידי איף ריברה והועלה לערוץ היוטיוב של חאלד ב-28 באפריל 2017. בקליפ הופעות קמע של הדוגמניות אלקסה לורנס ואירינה איבנובה וחבריו של קוואבו להרכב מיגוס אופסט וטייקאוף.
הקליפ צולם במקרקעין במאליבו, קליפורניה.
נכון לאפריל 2021, לקליפ למעלה מ-1.5 מיליארד צפיות ביוטיוב.
אזור תאריך יציאה פורמט חברת תקליטים מרכז ארצות הברית 28 באפריל 2017 הורדה דיגיטלית אפיק איטליה רדיו להיטים עכשוויים סוני ארצות הברית 2 במאי 2017 רדיו מיינסטרים We the Best • אפיק רדיו קצבי עכשווי רדיו טופ 40 הממלכה המאוחדת 4 במאי 2017 רדיו להיטים עכשוויים RCA
"I'm a King" (בעברית: "אני המלך") הוא שיר שהוקלט על ידי הראפר בובי סשנס ביחד עם הראפרית האמריקאית מייגן די סטליון, מתוך פסקול הסרט "מגלה את אמריקה 2" (2021).
הוא יצא לאור ב-5 בפברואר 2021, בהוצאת חברת התקליטים דאף ג'אם, כשיר הנושא מתוך הסרט.
השיר נכתב על ידי AJRuinedMyRecord, BL$$D, מייגן די סטליון, צ'לסיה ל.
ריבס ובובי סשנס והופק על ידי AJRuinedMyRecord ו-BL$$D.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.2 מיליון השמעות.
קליפ המילים הרשמי של השיר פורסם ב-5 בפברואר 2021. בהמשך, האודיו הרשמי של השיר הועלה ליוטיוב גם כן.
מדינהתאריך יציאהפורמטחברת תקליטיםמקורכלל העולם5 בפברואר 2021הזרמת מוזיקה • הורדה דיגיטליתדאף ג'אם
I'm a Mess הוא שיר של הזמר-יוצר האנגלי אד שירן, מתוך אלבום האולפן השני שלו, x.
את השיר כתב שירן, והפיק ג'ייק גוסלינג.
השיר דורג לראשונה במצעד הסינגלים הבריטי במקום ה-72, והגיע בשיאו למקום ה-49 הודות להצלחתו המסחרית.
לאחר יציאת אלבום הבכורה שלו, +, בשנת 2011, החל שירן לכתוב חומרים לקראת הפרויקט הבא שלו.
במקום למהר ולהודיע על אלבום שיצא בשנה הבאה, החליט הזמר לקחת זמן ולהתמקד בכתיבת חומרים שיעזרו להרחיב את הקריירה שלו בארצות הברית.
"I'm a Mess" הושמע בבכורה ב-22 ביוני 2014, דרך MTV, יום לפני צאת האלבום.
הרצועה, יחד עם "Thinking Out Loud", היו השירים האחרונים שכתב עבור האלבום ובהשראת חברתו לשעבר, אתינה אנדלוס.
ב-16 ביולי 2014, חשף שירן שכתב את השיר בזמן שהיה במקלחת.
בראיון לניו זילנד הראלד, תיאר שירן את השיר כעצמו, כשהוא במצב רע לאחר שפגע באדם, "אני חושב שחשוב להישאר דו צדדי.
אני מאוד מודע שיש לי הרבה פגמים, ואני חושב שאני לובש אותם על השרוול שלי באלבום הזה".
בריאיון אחר, אמר שירן כי השיר הוא "די מובן מאליו", והוסיף כי הוא "נכתב בנקודה הנמוכה ביותר" שלו.
בריאיון ל-Reuters, אמר שירן כי השיר "מתאר את האלבום בצורה הטובה ביותר".
השיר הופק על ידי, ג'ייק גוסלינג, המשתף פעולה עם שירן פעמים רבות, והוקלט באולפני סטיקי שבוינדלסהאם, סארי.
גוסלינג, יחד עם ג'ף סוואן, שימשו כמהנדסי השיר, בעוד ויליאם היקס ביצע את העריכה הווקאלית.
מארק "ספייק" סטנט היה אחראי על המיקסינג של הרצועה.
גרסה חיה של "I'm a Mess" יצאה לאור בתור בי-סייד בתקליט ה- של "Thinking Out Loud".
"I'm a Mess" הוא שיר פופ עם השפעות של פולק, ובאורך של ארבע דקות וחמש שניות.
בהפקת השיר כלולים גיטרה חשמלית, קולות רקע ותופים.
השיר מורכב במפתח C# מינור, והוא בעל מפעם של 140 פעימות לדקה.
השירה של שירן משתרעת מהצליל הנמוך Bb3 ועד לצליל הגבוה Bb5. ניל מקורמיק מהדיילי טלגרף תיאר את הרצועה כ"דרמה עצבנית ורוקיסטית", בעוד שדברי ג'ייסון ליפשוץ מבילבורד, שירן משתמש ב"קול הפולק הקלאסי והרגישות" שלו כדי להעביר את מילות השיר.
אמילי בלייק מ-MTV News ציינה שההפקה המופשטת של השיר עוזרת להתמקד בקול של שירן.
היא עוד פירטה, "כמו רוב נאמברי הפופ עם נטייה לפולק שלו, זו רצועה שגורמת לך להרגיש ששירן שר רק לך" ו-"הקול שלו מגיע כמעט ללחישה - מה שהופך את כל העניין להרבה יותר אינטימי".
לדברי קייטלין ווייט מ-'MTV News, "'I'm a Mess" הוא "שיר חולה-אהבה" שמראה צד אחר של שירן; במקום להיות שבור לב, "הוא זה שפישל".
קולין סטוטז מבילבורד סיכם: "הקול האינטימי של שירן נישא על תנועות גיטרה פשוטות כשהוא מתאר לילה של בדידות וגעגוע שמתפרץ בתשוקה לוהטת".
הקרדיטים שלהלן לקוחים מהערות האלבום של x.
הוקלט באולפני סטיקי, וינדלסהאם, סארי.
אד שירן – שירה, כתיבה, תכנות, כלי נגינה
ג'ייק גוסלינג – הפקה, הנדסה, תכנות, כלי נגינה
כריס לאונרד – תכנות, כלי נגינה
ויליאם היקס – עריכה ווקאלית, שירה
סטיוארט הוקס – הנדסת מאססטרינג
"I'm in Love with a Monster" הוא שיר שהוקלט על ידי להקת הבנות האמריקאית פיפת' הרמוני, עבור סרט הפנטזיה-קומדיה המונפש הממוחשב משנת 2015, "מפלצת של מלון 2".
הוא נכתב על ידי הרמוני סמואלס, כרמן ריס, שרה מנקוסו, אדגר אטיין ואריקה קולטר והופק על ידי סמואלס.
מבחינה לירית, השיר עוסק במישהו שמאוהב באדם "שובב", תוך שימוש במילה "מפלצת" כהפרזה כדי לתאר את אישיותו.
קטע מתוך "I'm in Love with a Monster" הושמע בטריילר לסרט "מפלצת של מלון 2" שיצא לאקרנים ב-17 ביוני 2015. השיר הופץ בפורמט של הורדה דיגיטלית ב-14 באוגוסט.
בהמשך, נשלח לרדיו להיטים עכשוויים ארבעה ימים מאוחר יותר, ב-18 באוגוסט.
עם זאת, לא זכה להצלחה רבה.
הווידאו קליפ הרשמי של השיר הוצג לראשונה בכיכר טיימס בניו יורק ב-27 באוגוסט 2015. מאוחר יותר, הוא הוקרן בבכורה עולמית ב-Vevo באותו היום.
הקונספט של השיר עסק בכך שכל חברת להקה הוצגה כאחת מהדמויות ב"מפלצת של מלון 2", תוך הענקית אווירת ליל כל הקדושים.
נכון לנובמבר 2021, מונה הצפיות של הקליפ עומד על למעלה מ-150 מיליון צפיות.
אזורתאריך יציאהפורמטחברת תקליטיםמקורארצות הברית14 באוגוסט 2015הזרמת מוזיקה • הורדה דיגיטליתסייקו18 באוגוסט 2015רדיו להיטים עכשוויים
I've Gotta Be Me (בעברית: "אני חייב להיות אני") הוא האלבום ה-27 של הזמר האמריקאי טוני בנט.
את האלבום הוציאה חברת התקליטים קולומביה רקורדס לאור באוגוסט 1969, לאחר שהוקלט בחודשים ינואר–מרץ אותה השנה.
I've Cried the Blue Right Out of My Eyes (בעברית: בכיתי את הכחול מהעיניים שלי) הוא אלבום האוסף הראשון של הזמרת-יוצרת האמריקאית קריסטל גייל.
האלבום מורכב מההקלטות המוקדמות ביותר שלה מתקופתה של גייל בחברת התקליטים דקה רקורדס בתחילת שנות ה-70 (דקה חוברה ל-MCA רקורדס במהלך החוזה של גייל).
האלבום הופק על ידי אוון בראדלי, שהפיק בעבר שירים לאמניות קאנטרי כמו פטסי קליין ואחותה הגדולה של גייל, לורטה לין (שכתבה שלושה מהשירים הנכללים באוסף זה).
ארבע מתוך עשר הרצועות באלבום הופצו במקור כסינגלים בין השנים 1970 ל-1973, כולל הלהיט הראשון של גייל, "", שהגיע למקום ה-23 במצעד שירי הקאנטרי של בילבורד באוגוסט 1970 (השיר הופץ מחדש בתחילת 1978 כדי לקדם את האלבום הזה, והגיע למקום ה-40 במצעד).
"Everybody Oughta Cry" הגיע למקום ה-70 בינואר 1972, ו-"I Hope You're Havin' Better Luck Than Me" הגיע למקום ה-49 במאי 1972. "Show Me How" הופץ כסינגל ב-1973, אך לא הצליח במצעדים.
גייל הייתה אמורה להתחיל בקריירה קצרה ב-MCA, ולעזוב ליונייטד ארטיסטס רקורדס לפני שיצא האלבום (אף על פי שהסינגלים שהוזכרו לעיל הופצו).
ב-MCA הופץ האלבום בשיא הפופולריות של גייל, בין שני האלבומים המצליחים ביותר שלה We Must Believe in Magic ו-When I Dream.
I'm a Ruin הוא שיר של הזמרת-יוצרת הוולשית מרינה דיאמנדיס, הידועה גם בשם הבמה שלה לשעבר, מרינה אנד דה דיימונדס.
השיר יצא לאור ב-2 בפברואר 2015 כסינגל השלישי מתוך אלבום האולפן השלישי שלה, Froot, כחודשיים לפני יציאת האלבום.
הווידאו קליפ הנלווה לשיר יצא למחרת, ושודר בבכורה באתר Noisey.
במהלך השמעתו הראשונה ב-BBC Radio 1 בבריטניה, הודיע המנחה הוו סטיבנס כי השיר יפורסם רשמית כסינגל בבריטניה ב-22 במרץ 2015. "I'm a Ruin" זכה לביקורות חיוביות על ידי מבקרי המוזיקה, ששיבחו את ההפקתו, תוכנו הלירי והשירה של דיאמנדיס.
"I'm a Ruin" הוא שיר פופ ורוק הכולל אלמנטים עדינים של דיסקו.
כמו שאר הרצועות באלבום, "I'm a Ruin" נכתב על ידי דיאמנדיס בלבד, והפיקו דיאמנדיס ודייוויד קוסטן.
דיאמנדיס כתבה את השיר על חוויה בה היא נאלצה להיפרד מאדם שאיתו הייתה במערכת יחסים, מה שהותיר אותה עם רגשות אשמה כיוון שפגעה בו.
דיאמנדיס הסבירה כי הדבר קשה בדיוק כמו לחוות דחייה.
השיר יצא רשמית לאור ב-2 בפברואר, אך עקב הגעה מוקדמת של סינגל הוויניל "Immortal" / "I'm a Ruin", המכיל את השיר בנוסף לסינגל השיווקי הקודם "Immortal", הוא דלף לרשת כשבוע וחצי לפני.
ברדיו, השיר הושמע בבכורה בתוכנית הרדיו של הוו סטיבנס ב-27 בינואר.
האודיו הרשמי של השיר עלה ליוטיוב ב-27 בינואר 2015. באותו יום הגיע ההאשטאג "" למקום הראשון בעולם.
ב-3 בפברואר שודר הקליפ הרשמי של השיר באתר Noisey.
הקליפ בוים על ידי מרקוס לונדקוויסט וצולם בסוף ינואר 2015 באי לנסרוטה, ספרד, ובו רוקדת דיאמנדיס מול נוף הררי.
בהמשך, מתחלף הנוף בסצנה תת-ימית שבה היא מוקפת במדוזות.
17 ימים לאחר מכן, פורסם קליפ הגרסה האקוסטית של השיר באתר האינטרנט של מגזין Elle.
הקליפ לגרסה זו בוים על ידי פול קאסלין, שביים את כל הקליפים האקוסטיים מתוך האלבום.
על אף שכתב ביקורת מעורבת ל-Froot, ג'ו ריברס מ-Clash שיבח את כתיבת השיר.
מאט קולר מ-AllMusic כינה את השיר "מעורפל" והשווה אותו לשיריו של הזמרת-יוצרת הסקוטית אנני לנוקס.
קולר אף בחר ב"I'm a Ruin" כהיילייט מתוך האלבום.
לורנס דיי מ-The Line of Best Fit הצהיר כי "I'm a Ruin" הוא "ללא ספק המרכז של האלבום".
אזור תאריך פורמט חברת תקליטים שונים 2 בפברואר 2015 הורדה דיגיטלית ניאון גולד • אטלנטיק הממלכה המאוחדת 22 במרץ 2015 הורדה דיגיטלית
I'm Upset (בעברית: אני עצבני) הוא סינגל של הראפר הקנדי דרייק, מתוך אלבום האולפן החמישי שלו, Scorpion.
השיר יצא לאור ב-26 במאי 2018, על ידי חברות התקליטים יאנג מאני אנטרטיינמנט וקאש מאני רקורדס, כסינגל השלישי מתוך האלבום.
השיר הופק על ידי אוגי מיין מקולקטיב המפיקים Working on Dying.
"I'm Upset" הוא שיר היפ הופ המכיל הפקת טראפ ו"היי-האטס מתגלגלים, בס עמוק ולופ פסנתר מאופק".
בשיר דרייק מתייחס לצורכו לשלם חשבונות לאישה כל חודש ו"להשיג עבורה מה שהיא רוצה".
השיר גם צוין כמכיל השפעת של אימו.
"I'm Upset" ספג ביקורות שליליות ממבקרי מוזיקה.
ג'ייסון גרין כתב בפיצ'פורק כי "מעל הכל זה משעמם.
דרייק לא מגביר את הזרימה שלו, הקצב המינימלי פועל, ואנו מתבקשים לקחת שיר ראפ עם הפזמון המושמע 'I'm upset' עם פנים ישרות.
'I'm upset' ('אני עצבני') אינו ביטוי עצמי; זה מה שמלמדים פעוט ליילל במקום למשוך למישהו בשערות".
מקוםתאריםמכירות קנדה (Music Canada) פלטינה 80,000 פורטוגל (AFP) זהב 5,000 הממלכה המאוחדת (BPI) כסף 200,000
"I'm in It with You" הוא סינגל שהוקלט על ידי הזמרת השוודית לורן.
הוא יצא לאור ב-14 באוגוסט 2015, על ידי חברת התקליטים וורנר מיוזיק גרופ, כסינגל שלא מתוך אלבום אולפן.
הוא נכתב על ידי לורן, סימן אם.
אריקסרוד, קייסה אלסטאד ואספן ברג.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-5.2 מיליון השמעות.
לשיר הופק וידאו קליפ רשמי, שהועלה ב-5 באוקטובר לערוץ היוטיוב הרשמי.
נכון ליוני 2023 עומד מונה הצפיות של הקליפ על למעלה מ-1.7 מיליון צפיות.
השיר הגיע למקום השני בסוורייטופליסטן Heatseeker.
"I'm In Love With My Car" (בעברית: "אני מאוהב במכונית שלי") הוא שיר של להקת הרוק הבריטית קווין, שיצא באלבומם הרביעי A Night at the Opera בשנת 1975. זהו השיר היחיד באלבום שנכתב כולו על ידי מתופף הלהקה רוג'ר טיילור.
השיר יצא כבי-סייד של "Bohemian Rhapsody".
טיילור ניגן בגיטרות בדמו המקורי, אך מאוחר יותר הן הוקלטו מחדש על ידי בריאן מיי בגיטרת ה-Red Special שלו בעוד שטיילור ניגן הן בגיטרות והן בתופים.
השירה הראשית בשיר בוצעה על ידי טיילור בגרסת האולפן והכל גם שוחרר בהופעות החיות.
צלילי התנעת המנוע בסיומו של השיר היו הקלטה של המכונית של טיילור אז, אלפא רומיאו.
המילים נוצרו בהשראת אחד מהנהגים של הלהקה ג'ונתן האריס, שה-Triumph TR4 הייתה אהבת חייו.
השיר הוקדש לג'ונתן, כשבהערות באלבום נכתב "מוקדש לג'ונתן האריס, ילד רכיבה עד הסוף".
כשהגיעה העת להוציא את הסינגל הראשון באלבום, טיילור כל כך אהב את השיר שלו עד שהוא נעל את עצמו בארון מטבח עד שהוסכם שזה יהיה הבי-סייד לסינגל הראשון מהאלבום "Bohemian Rhapsody".
החלטה זו תהפוך מאוחר יותר לגורם לחיכוכים פנימיים רבים בלהקה, בכך שאמנם זה היה רק הבי-סייד, אך היא הניבה כמות שווה של תמלוגים לפרסום עבור טיילור כפי שהסינגל הראשי עשה זאת עבור פרדי מרקיורי פשוט משום שזה היה הבי-סייד ל-"Bohemian Rhapsody".
השיר בוצע לעיתים קרובות בהופעות החיות של הלהקה בתקופה שבין 1977–1981. טיילור שר את השיר מהתופים שלו, בעוד שמרקיורי ניגן בפסנתר וסיפק קולות רקע.
במהלך התור ל-News of the World מרקיורי היה שר את הפזמון ביחד עם טיילור.
הכותרת לשיר שימשה כבדיחה ממושכת בסרט הביוגרפי של הלהקה "רפסודיה בוהמית", שהחל בוויכוח בין טיילור (בן הארדי) לבין בריאן מיי (גווילם לי) על התוכן הלירי של השיר.
מאוחר יותר בסרט, המנהל הבדיוני של EMI ריי פוסטר (מייק מאיירס) מציע להוציא אותו או את "You're My Best Friend" כסינגל הראשון במקום "Bohemian Rhapsody".
זמן קצר לאחר מכן, בתוכנית הרדיו של קני אוורט, מרקיורי מסר לו את הסינגל, ולאחר מכן הוא הקריא את "I'm In Love With My Car" ולא את "Bohemian Rhapsody", שלאחר מכן בוהמיין שודר בשידור הרדיו הנכון.
כותב השירים טום ריינולדס תיאר את השיר: "ברצינות, זה אחד משירי האהבה הגדולים והנלהבים ביותר ששמעתי במהלך שלושים פלוס השנים האחרונות".
ב-AllMusic תיארו את השיר כ"רוקיסטי סולידי וקשוח מצידו של טיילור." הם הבחינו, "המוזיקה עומדת בטון המאצ'ואי של המילים על ידי התאמת הבתים בשיר באופן משווייץ בסגנון של רוק כבד", והתייחסו לשיר כ"שיא של האלבום".
רוג'ר טיילור - זמרה, קולות רקע, תופים, גיטרת קצב
פרדי מרקיורי - פסנתר, קולות רקע
בריאן מיי - גיטרה מובילה, קולות רקע
"I'm Just Ken" (בעברית: "אני רק קן") הוא שיר שבוצע על ידי השחקן הקנדי ראיין גוסלינג עבור, Barbie: The Album, אלבום הפסקול של סרט קומדיית-הפנטזיה האמריקאי "ברבי" משנת 2023. השיר נכתב והופק על ידי מארק רונסון ואנדרו וויאט, שהופקדו על כתיבת הפסקול עבור הסרט.
נכון ל-4 באוגוסט 2023, לשיר יש למעלה מ-22 מיליון הזרמות בספוטיפיי, ולמעלה מ-3 מיליון צפיות ביוטיוב.
השיר "I'm Just Ken" מתואר כ"בלדת כוח סנטימנטלית משנות ה-80".
לקראת עליית הסרט לאקרנים, הפיצו אולפני האחים וורנר חומרים שיווקיים ופרסומיים שהכילו לעיתים קרובות את הטאגליין "She's everything.
השיר "I'm Just Ken" היה אחד השירים הראשונים שנכתבו עבור Barbie: The Album.
המפיק מארק רונסון קיבל השראה לכתוב את הבלדה לאחר שקרא את תסריט הסרט והזדהה עם דמותו של קן:
רונסון הקליט דמו של "I'm Just Ken" ושלח אותו לבמאית הסרט, גרטה גרוויג, על אף שמעולם לא ציפה שהשיר אכן ייכלל בסרט.
גרוויג, לעומת זאת, אהבה את השיר והשמיעה אותו עבור ראיין גוסלינג, שמגלם את דמותו של קן.
גוסלינג הצהיר שהשיר השפיע עליו "עמוקות", וביקש רשות לבצע אותו במהלך הסרט.
גרוויג נאלצה לשכתב סצנה חשובה בסרט על מנת לכלול את השיר בסרט.
את שאר מילות השיר כתב עמיתו של רונסון והמפיק בפסקול, אנדרו וויאט, לפני שרונסון טס ללונדון במטרה להקליט את השיר עם גוסלינג.
בראיון לאתר Vulture, ציין רונסון כי .
לגוסלינג היו רק שלוש שעות להקליט את השיר.
לאחר שגוסלינג הקליט את השיר, רונסון שלח את הרצועה לגיטריסט של להקת גאנז אנד רוזס, סלאש, שהתעניין בשיר והסכים לנגן בגיטרה עבור מוזיקת הרקע.
בנוסף, גם ו מלהקת פו פייטרס ניגנו עבור מוזיקת הרקע של השיר.
לקראת עליית הסרט "ברבי" לאקרנים, הפיצו אולפני האחים וורנר קליפ מתוך הסרט בצירוף ביצועו של גוסלינג עבור הסינגל ב-10 ביולי 2023.
שנהפרסקטגוריהתוצאהסימוכין2024פרסי גלובוס הזהבהשיר המקורי הטוב ביותרפרסי איגוד מבקרי הקולנוע האמריקאיהשיר הטוב ביותרפרס סטלייטהשיר המקורי הטוב ביותרפרס אוסקרהשיר המקורי הטוב ביותרפרס אמי אמנותי לבידור בפריים טייםהכוריאוגרפיה הטובה ביותר לתוכנית מגוון או מציאות (The Oscars)
כל שמות האנשים לעיל נלקחו מהערות האלבום של Barbie: The Album.
"I'm an Albatraoz" (מעוצב: "IM AN̓ ALBATRÁOZ") הוא סינגל של הדי ג'יי ומפיק השירים השוודי ארונצ'ופה משנת 2014, הכוללת שירה ללא קרדיט של אחותו הצעירה נורה אקברג (Nora Ekberg), הידועה יותר בשם הבמה שלה "ליטל סיס נורה".
השיר זכה למעמד של פלטינה 7 פעמים בשוודיה, פלטינה מרובעת בקנדה, פלטינה משולשת באיטליה, ופלטינה כפולה באוסטריה.
במילות השיר, אקברג מתארת אישה שהיא קוראת לה עכבר.
המילה "Albatraoz" מורכבת אך מתייחסת לאלבטרוסיים והיא גם שמה של קבוצת מוזיקה אלקטרונית שוודית בשם Albatraoz שארונצ'ופה חבר בה.
השימוש של השיר ב"עכבר" הוא משחק מילים, שכן המילה mus (המילה השוודית לעכבר) היא גם מילת סלנג לוגינה.
בקליפ של הסינגל מופיעה אחותו הצעירה של ארונצ'ופה (ארון אקברג) נורה אקברג.
השיר מתחיל בהצגתו על ידי קריין צרפתי עם רקע שחור, והטקסט "סרט מאת AronChupa" ו"בשיתוף עם Sertaç Yıldızhan" בליווי של פסנתרן.
נשים מוצגות כשהן מתאפרות ומורחות בושם בחדר הלבשה ומתפקדות כרקדניות גיבוי בחלוקים שלהן.
בעוד שהסרטון מתמקד בעיקר בנורה אקברג, AronChupa מוצג גם מאחורי פונוגרף עם מתופף מבוגר ליד.
כמו כן, נגני סקסופון מוצגים אף הם.
הקליפ צולם בתיאטרון פרמאנוט בעיר אוקלנד.
מאז ה-13 באוקטובר 2014, לקליפ הרשמי יש מעל ל-1.432 מיליארד צפיות ביוטיוב נכון לדצמבר 2023, מה שהופך אותו לאחד מ-210 הסרטונים הנצפים ביותר באתר.
"I'm Not the Only One" הוא סינגל של סם סמית', המופיע כסינגל הרביעי באלבום האולפן הראשון של סמית', In the Lonely Hour.
השיר יצא ב-31 באוגוסט 2014 בהוצאת חברת התקליטים קפיטול רקורדס.
השיר נכתב על ידי סם סמית' וג'ימי נייפס, והופק על ידי ג'ימי נייפס וסטיב פיצמוריס.
נכון לספטמבר 2023, השיר הושמע למעלה מ-1.6 מיליארד פעמים בספוטיפיי, ולמעלה מ-1.5 מיליארד פעמים ביוטיוב.
גרסת רמיקס לשיר, בשיתוף פעולה עם אייסאפ רוקי, יצאה ב-10 בספטמבר 2014.
אזורתוארמכירותאוסטרליה (ARIA)פלטינה 10×700,000קנדה (Music Canada)2× פלטינה160,000דנמרק (IFPI Danmark)3× פלטינה270,000גרמניה (BVMI)פלטינה400,000איטליה (FIMI)2× פלטינה100,000מקסיקו (AMPROFON)פלטינה60,000הולנד (NVPI)זהב15,000ניו זילנד (RMNZ)2× פלטינה30,000נורווגיה (IFPI Norway)4× פלטינה240,000פורטוגל (AFP)2× פלטינה20,000קוריאה הדרומית (KMCA)2,500,000ספרד (PROMUSICAE)זהב20,000שוודיה (GLF)3× פלטינה120,000שווייץ (IFPI Switzerland)זהב15,000המממלכה המאוחדת (BPI)3× פלטינה1,800,000ארצות הברית (RIAA)7× פלטינה7,000,000סטרימינגדנמרק (IFPI Danmark)זהב1,300,000יוון (IFPI Greece)זהב1,000,000
מדינהתאריךפורמטחברת תקליטיםהערות הממלכה המאוחדת 31 באוגוסט 2014 הורדה דיגיטלית קפיטול רקורדס קנדה 10 בספטמבר 2014 הורדה דיגיטלית (רמיקס אייסאפ רוקי) הממלכה המאוחדת ארצות הברית 24 בספטמבר 2014 מוזיקה אלטרנטיבית למבוגרים 30 בספטמבר 2014להיט רדיו עכשווימוזיקה עכשווית למבוגריםאיטליה 17 באוקטובר 2014איירפליי
I've Tried Everything but Therapy (Part 1) (בעברית: "ניסיתי הכל מלבד תרפיה (חלק 1)") הוא אלבום הבכורה של הזמר-יוצר האמריקאי טדי סווימס.
אלבום האולפן יצא לאור ב-15 בספטמבר 2023 על ידי חברת התקליטים וורנר רקורדס.
האלבום כולל את הסינגל המוביל "Lose Control", שעמד בראש מצעד הסינגלים הבלגי והשווייצרי, ובנוסף הגיע לעשירייה בארבע עשרה מדינות שונות, הכולל את מצעד הסינגלים האמריקאי בילבורד הוט 100 ומצעדי הסינגלים הבריטיים.
האלבום הגיע לעשירייה בהולנד ובאוסטרליה, ולאחר מכן נכנס למצעד בניו זילנד, בלגיה, קנדה, צרפת, ליטא, שוודיה, סקוטלנד, הממלכה המאוחדת וארצות הברית.
לקראת יציאתו של אלבום הבכורה, שחרר טדי סווימס את הסינגלים "What More Can I Say" ב-5 במאי 2023, ו-"Lose Control" ב-23 ביוני.
"Lose Control" הצליח מבחינה מסחרית, והגיע למצעדים בישראל, קנדה, הולנד, ניו זילנד וארצות הברית.
בראיון ל"הניו זילנד הראלד", ציין סווימס שהוא יכניס את עצמו "לתרפיה", משפט שהתגלה כהשראה מאחורי שם האלבום.
ב-30 באוגוסט 2023, לקידום האלבום ביצע סווימס בשידור ברדיו את שיריט ואת גרסת הכיסוי "" ברשת הרדיו "נובה".
I'm the Problem (בעברית: "אני הבעיה") הוא האלבום הרביעי של זמר הקאנטרי האמריקאי מורגן וולן.
האלבום יצא לאור ב-16 במאי 2025, דרך שלוש חברות התקליטים ביג לאוד, מרקורי ויוניברסל.
ב-3 במרץ 2023 יצא אלבום האולפן השלישי של וולן, One Thing at a Time, הכולל 36 שירים, פרויקט רחב ומגוון במיוחד.
האלבום תיאר תקופה אישית של עליות וירידות בחייו של וולן ושילה שלושה סגנונות מוזיקליים עיקריים: קאנטרי, אלטרנטיבי והיפ-הופ.
הוא נכתב והוקלט מתוך גישה ניסיונית, ותהלי יצירתו נמשך עד שגיבשו את השירים שנראו לוולן "נכונים".
בעקבות האלבום, וולן יצא לסיבוב הופעות עולמי בשם "One Night At A Time World Tour" שכולל הופעות באוסטרליה, ניו זילנד, קנדה וארצות הברית.
האלבום היה האלבום המוביל במצעד בילבורד 200 לשנת 2023 ושהה 16 שבועות לא רצופים במקום הראשון במצעד השבועי, הכי הרבה מאז 21 של אדל.
ב-3 במרץ 2024, וולן שחרר בהפתעה את המיני-אלבום Abbey Road Sessions, לציון שנה לאלבומו One Thing At A Time.
וולן הכריז רשמית על שחרור הסינגל "Lies, Lies, Lies" בתאריך 4 ביולי 2024. באותה התקופה וולן רמז באינסטגרם כי הוא עובד על חומרים חדשים באולפן, כולל תמונות מאולפן ההקלטות במרץ ובמאי.
האלבום I'm the Problem נכתב והופק במשך כמעט שנה בחווה של וולן ליד נאשוויל, טנסי.
הוקלטו כ-50 שירים, מתוכם נבחרו 37 ו-13 נחתכו מהגרסה הסופית.
תהליך ההפקה תואר על ידי וולן כ"מהורהר", עם גישה ממוקדת בזיהוי "שירי עוגן" לסגנונות השונים.
האלבום שוחרר במקביל לפתיחת פסטיבל בן שלושה ימים, Sand In My Boots Festival, באלבמה, שבו וולן מופיע עם פוסט מאלון, הארדי וברוקס אנד דאן.
האלבום כולל 37 שירים בסך הכול.
הוא מתאפיין בז'אנר מעורב ולא מובהק אך משלב השפעות של קאנטרי ורוק דרומי עם השפעות פולק, רוק ואף טראפ.
וולן כתב או השתתף בכתיבה של 22 מתוך 37 השירים, בעיקר את האפלים והאישיים יותר.
שירים אחרים נכתבו בשיתוף צוות כותבים קבוע, הרכב שיודע לייצר שירי קאנטרי מסחריים עם הרבה פרטים "כפריים", שהם לרוב פחות חשופים רגשית ויותר מתוזמרים כהלכה.
על האלבום חתומים 49 כותבים שונים.
טייט מקריי מופיעה בדואט "What I Want", שיתוף הפעולה הראשון של וולן עם זמרת לאחר שוולן רצה לשתף פעולה עם זמרות זמן רב אך נענה בסירוב בעבר.
ישנם שיתופים נוספים עם פוסט מאלון, אריק צ'רץ', הארדי וארנסט.
הדגיש שהאלבום לא נבנה באקראיות, אלא כתהליך מוקפד ומתמשך בעוד הוא רצה ליצור פרויקט משמעותי שמגיב לביקוש מהקהל.
האלבום עוסק בתחושת שחיקה מההצלחה וההתמודדות עם חשיפה תקשורתית.
חוזרים בו נושאים של אלכוהוליזם, התמכרות, בדידות, ספק עצמי וייאוש.
השיר "I Got Better" הוא, לפי וולן, השיר הכי אישי באלבום ומדבר על התקדמות אישית אחרי פרידה או שחרור מכבלים.
השיר "Superman" מוקדש לבנו של וולן בן ה-4, אינדיגו ווילדר.
השיר "What I Want" הוא דואט בין וולן לזמרת הקנדית טייט מקריי.
מדובר בשיר קאנטרי פופ שעוסק בשני לבבות שבורים שמוצאים נחמה זמנית אחד בשני.
וולן הכיר את מקריי דרך אחותו, אשלין, שהשמיעה לו את המוזיקה שלה כמה שנים לפני כן.
וולן תיאר את מקריי ככוכבת פופ אמיתית, כותבת מוכשרת וזמרת לא מוערכת.
השניים מכירים כבר מספר שנים ודיברו זמן רב על אפשרות לשיתוף פעולה.
השיר לא תוכנן מלכתחילה כדואט, אך וולן הרגיש שמקריי תוסיף לו עומק ודינמיקה מתאימה..
השיר "Just In Case" עוסק בהלקאה עצמית, ריחוק רגשי וסוף טראגי לזוגיות.
השיר "Kick Myself" משלב ראפ רוק; מדבר על מצוקה גם לאחר הפסקת התמכרות.
השיר "Kiss Her In Front Of You" הוא שיר נקמה מפורש.
השיר "Don't We" מתאר געגועים לערכים שמרניים ולחיים פשוטים, תוך גוון פוליטי עקיף.
השיר "Love Somebody" נכתב בהשראת סגנון לטיני, ומשלב גישה לירית ומוזיקלית חדשה עבור וולן.
וולן כתב את השיר בעצמו.
השיר "The Dealer" מתואר כאחד השירים היחידים באלבום מסוגת קאנטרי מסורתי.
השיר "I Ain't Comin' Back" זה דואט עם פוסט מאלון בסגנון פופ המוני.
השיר "Smile" הוא בלדה פשוטה בסגנון אד שירן.
השיר "Miami" מהווה מחווה לשיר הקאנטרי הקלאסי של קית' וויטלי, ומציע גישה היפ-הופית.
השיר "Lies, Lies, Lies" מציג סגנון מסורתי יותר ביצירתו של וולן - עוסק בשברון לב, ניחן ביכולת התחברות גבוהה, ומדגיש את סיפורי הקאנטרי האופייניים לו.
השיר "I'm a Little Crazy" הוא שיר סיום עם אמירה אישית-פוליטית, סיפור על איש חמוש, בודד, ופרנואידי מול החדשות בטלוויזיה.
ב-18 באוקטובר 2024 יצא לאור הסינגל "Love Somebody".
ב-21 במרץ 2025 יצא לאור הסינגל "Just in Case" כסינגל החמישי מתוך האלבום.
ב-18 באפריל 2025 יצא לאור הסינגל "I Ain't Coming Back" בהשתתפות פוסט מאלון.
ב-16 במאי 2025 השיר "What I Want" הופץ לתחנות רדיו בז'אנר הפופ והפופ למבוגרים.
וולן צפוי לצאת לסיבוב הופעות עולמי בשם I'm The Problem Tour במהלך 2025. בסיבוב משתתפים ברוקס אנד דאן, מירנדה למברט, תומאס רט וקו ווצל (כמופעים מרכזיים), וכן אמנים נוספים כמו גאווין אדקוק, קורי קנט, אלה לאנגלי ואן וילסון.
האלבום זכה לציון ממוצע של 64 באתר Metacritic, על סמך 6 ביקורות של מבקרי מוזיקה, המדד מציין ביקורות חיוביות לרוב.
בביקורת שנכתבה באתר פיצ'פורק צוין כי האלבום נחשב לפרנואידי ואפל יותר מאלבומיו הקודמים של וולן וכי בהשוואה ל-Dangerous ו-One Thing at a Time, זהו אלבום פחות מהוקצע ויותר ניסיוני.
בנוס, צוין כי באלבום הנוכחי, השירים פחות קליטים ולעיתים כועסים או עייפים רגשית.
בבלוג "Saving Country Music" נכתב כי האלבום פחות מגוון מהאלבומים הקודמים ונשמע כאילו כל השירים שייכים לאותו סגנון מונוכרומטי וכי מרבית האלבום נחשב אחיד, עמוס, לא ממוקד, וחוזר על עצמו.
בנוסף צוין כי יש שימוש רב ולא תמיד מוצדק בביטים מסוג טראפ, בניגוד להצהרות של וולן טרם יציאת האלבום.
ארגוןרשימהמיקוםמקורבילבורד50 האלבומים הטובים ביותר לשנת 20253950 האלבומים הטובים ביותר של שנת 2025: עד כה–הניו יורקרהאלבומים הטובים ביותר לשנת 20259לוס אנג'לס טיימס25 האלבומים הטובים ביותר של 20254
האלבום נכנס למקום הראשון במצעד הבילבורד 200 עם שבוע הבכורה החזק ביותר של שנת 2025. מאז יציאתו, בילה במקום הראשון במצעד למשך 12 שבועות לא רצופים.
וולן הצליח להכניס שישה שירים לעשירייה הפותחת של בילבורד הוט 100 באותו שבוע, הישג נדיר לזמר קאנטרי.
הישג זה מגיע בנוסף ל-3 שירים שכבר שהו בעשירייה הפותחת לפני צאת האלבום - כלומר בסך הכל 9 שירים מתוך האלבום נכללו בעשירייה הפותחת במצעד, שווה לשיא של דרייק (עם האלבום Certified Lover Boy) וטיילור סוויפט (עם האלבומים The Tortured Poets Department ו-Midnights).
עם צאת האלבום וולן הפך לאמן הקאנטרי הראשון בהיסטוריה שהחזיק בשלושת המקומות הראשונים בילבורד הוט 100 בו זמנית.
השיר "Love Somebody" נכנס היישר למקום הראשון במצעד בילבורד הוט 100 של בילבורד ב-28 באוקטובר 2024. זהו שירו השלישי של וולן שמגיע למקום הראשון במצעד.
השיר "Just in Case" נכנס למקום הרביעי במצעד בילבורד הוט 100 של בילבורד בתאריך 31 במרץ 2025. זהו השיר ה-14 של וולן שנכנס לעשירייה הפותחת במצעד.
הוא זכה ל-21.3 מיליון האזנות בסטרימינג, 2.8 מיליון חשיפות ברדיו, ו-7,000 רכישות בשבוע הראשון לצאתו.
השיר "I Ain't Coming Back" נכנס למקום השמיני במצעד ההוט 100. זהו הכניסה ה-15 של וולן לעשירייה הפותחת במצעד וה-14 של פוסט מאלון.
בשבוע הראשון לצאתו צבר השיר 19.5 מיליון השמעות הסטרימינג, 2.9 מיליון חשיפות ברדיו ו-6,000 מכירות.
זהו השיר השישי מתוך האלבום שנכנס לעשירייה הפותחת, שיא חדש עבור שירים שיצאו לפני יציאת האלבום.
השיר "What I Want" של וולן וטייט מקריי נכנס למקום הראשון במצעד ההוט 100 ב-27 במאי 2025. זהו המקום הראשון הרביעי של וולן והשני מתוך האלבום.
פרסשנהקטגוריהתוצאהמקורפרס הווידאו קליפים של MTV6 בספטמבר 2025האלבום הטוב ביותרפרס איגוד מוזיקת הקאנטרי19 בנובמבר 2025אלבום השנה
"I'm Not in Love" הוא שיר של הלהקה הבריטית 10cc, שנכתב על ידי חברי הלהקה אריק סטיוארט וגרהאם גולדמן.
השיר יצא לאור בבריטניה במאי 1975 כסינגל השני מתוך אלבומה השלישי של הלהקה, "The Original Soundtrack", והפך לסינגל השני מבין שלושת הסינגלים של הלהקה שהגיעו למקום הראשון בבריטניה בין השנים 1973 ל-1978, והגיע לראש מצעד הסינגלים הבריטי למשך שבועיים.
השיר גם הגיע לראש המצעדים בקנדה ובאירלנד וכן הגיע לעשירייה הראשונה של המצעדים במספר מדינות אחרות, כולל אוסטרליה, מערב גרמניה, ניו זילנד, נורווגיה וארצות הברית.
השיר נכתב ברובו על ידי אריק סטיוארט, כתגובה להצהרה של אשתו שהוא לא אומר לה מספיק פעמים שהוא אוהב אותה.